Document ID: 32003R0991

Komission asetus (EY) N:o 991/2003,
annettu 10 päivänä kesäkuuta 2003,
jakokertoimien vahvistamisesta asetuksella (EY) N:o 2535/2001 avattuihin tiettyihin tariffikiintiöihin kuuluvien eräiden maitotuotteiden osalta vuoden 2003 toukokuussa esitetyille tuontitodistushakemuksille
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna komission asetuksella (EY) N:o 509/2002(2),
ottaa huomioon neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta 14 päivänä joulukuuta 2001 annetun komission asetuksen (EY) N:o 2535/2001(3), sellaisena kuin se on viimeksi muutettuna asetuksella (EY) N:o 787/2003(4), ja erityisesti sen 16 artiklan 2 kohdan,
sekä katsoo seuraavaa:
Eräiden yhteisön tariffikiintiöinä annettavien, Puolaa, Tsekkiä ja Slovakiaa koskevien myönnytysten täytäntöönpanemiseksi neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta annetun asetuksen (EY) N:o 2535/2001 muuttamisesta ja siitä poikkeamisesta 8 päivänä toukokuuta 2003 annetussa komission asetuksessa (EY) N:o 787/2003 säädetään tuontitodistushakemusten jättämisestä 1 ja 25 päivän toukokuuta 2003 välisenä aikana tiettyjen asetuksen (EY) N:o 2535/2001 liitteessä I tarkoitettujen tuotteiden osalta. Koska vuoden 2003 toukokuussa tuontitodistushakemuksia on jätetty käytettävissä olevia määriä suuremmista määristä, haetuille määrille olisi vahvistettava jakokertoimet,
ON ANTANUT TÄMÄN ASETUKSEN:
1 artikla
Määriin, joille tuontitodistuksia on haettu asetuksen (EY) N:o 2535/2001 liitteessä I.B olevassa 1, 2 ja 3 kohdassa tarkoitettuihin kiintiöihin kuuluville tuotteille asetuksen (EY) N:o 787/2003 2 artiklan mukaisesti, sovelletaan tämän asetuksen liitteessä olevia jakokertoimia.
2 artikla
Tämä asetus tulee voimaan 11 päivänä kesäkuuta 2003.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä kesäkuuta 2003.

Labels: 3
17